
Министерство на околната среда и водите

Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: фабрика за производство на детски играчки и пелети в гр. Монтана, Нова промишлена зона с оператор „Ирели България“ ООД, гр. Пазарджик
Дата на извършване на проверката: 26.09.2025 г.

Място на извършване на проверката: гр. Монтана, Нова промишлена зона

Проверени компоненти и фактори на околната среда:

· Отпадъци

· Въздух

· Опасни химични вещества

Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за чистотата на атмосферния въздух (ЗЧАВ) и подзаконовите му нормативни актове.

· Закона за защита от вредното въздействие на химичните вещества и смеси (ЗЗВВХВС) и подзаконовите му нормативни актове.

Извършени дейности:

На оператора е изпратено писмо на РИОСВ – Монтана, с приложена към него Заповед № РД-328/11.08.2025 г. на директора на РИОСВ – Монтана за извършване на комплексна проверка на място на обект: производство на Предприятие за производство на детски играчки и пелети в гр. Монтана, Нова промишлена зона, с оператор „Ирели България“ ООД, гр. Пазарджик
На 26.09.2025 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2025 г. и Заповед № РД-328/11.08.2025 г. на директора на РИОСВ – Монтана се извърши проверка на обекта и беше съставен Констативен протокол № КПКД-42/26.09.2025 г.
Проверени са:

· Технологично оборудване;
· Технологични процеси;
· Производствени участъци и котелно,
· Площадки за предварително съхраняване на отпадъци;

· Документи и данни, свързани със законовите и подзаконови нормативни актове по околна среда.
Констативна част:

Производството на детски играчки от дървесина и пелети се осъществява в производствени цехове, разполагащ с технологично оборудване. Основните дейности са бичене, разкрояване, сушене, изработване на детайли, асамблиране на изделия, опаковане и стифиране на евро палети и производство на пелети за отопление от дървесина.
1. Фактор „Отпадъци“
     За дейности по оползотворяване на собствени неопасни отпадъци, технологичен отпадък от механична обработка на дървесина – дейности с код R12 – предварителна обработка – надробяване и R1 – използване на отпадъците предимно като гориво ли друг начин за получаване на енергия, дружеството притежава безсрочен регистрационен документ (РД) издаден от РИОСВ – Монтана, 

      Оползотворяването на дървесните отпадъци се извършва в инсталация с капацитет и в технологичен ред съгласно поставените условия в издадения регистрационен документ.

      Площадките/складовете за съхраняване на производствените отпадъци, генерирани на площадката отговарят на нормативните изисквания. Отпадъците се съхраняват разделно по видове на обособени и обозначени с кода и вида на отпадъка складови помещения и площадки.

       На обекта се води необходимата отчетност на количествата образувани, предадени и оползотворени отпадъци чрез Национална информационна система „Отпадъци“ (НИСО). Записите се водят веднъж месечно. 

       Проверените условия от РД се изпълняват. 

       Проверката е и на основание по чл. 14 и чл. 59 от ЗУО и Наредбата за определяне на реда и размера за заплащане на продуктова такса. Готовата продукция е опакована в опаковачен материал от пластмаса. 

       Дружеството изпълнява задълженията си по чл. 14, ал. 2, т. 2 от ЗУО, като участва в колективна система, съгласно сключен договор с организация по оползотворяване и издадено актуално удостоверение. По време на проверката са  представени копия на актуална счетоводна и отчетна документация, изготвена съгласно Наредбата за определяне на реда и размера за заплащане на продуктова такса
2. Компонент „Въздух“ 
      За обезпечаване на технологичния процес при производството на детски играчки се експлоатират два броя водогрейни котли на гориво дървесна биомаса. Операторът изпълнява разпоредбите на нормативната уредба за извършвне на собствени периодични измервания (СПИ) на емисиите на вредни вещества, изпускани в атмосферата от изпускащите устройства на всеки един от котлите, като е предоставял в РИОСВ-Монтана след всяко измерване и в законоопределения срок съответстващ на изискванията доклад с резултатите от СПИ. 
       При визуалния оглед на пречиствателните съоръжения след двата водогрейни котли и на аспирационните системи, обезпрашаващи производствените машини и производствените помещения, не са установени нарушения в целостта им, разхерметизирания и/или ракъсвания на меките присъединителни връзки. За извършените поддръжка и ремонти на пречиства-телните съоръжения и аспирационните системи се водят електронни дневници с актуални записи в изпълнение на изискванията и разпоредбите на чл. 18, т. 1 от Закона за чистота на атмосферния въздух.
3.
Фактор „Опасни химични вещества“

Дружеството е потребител по веригата на доставки в съответствие с изискванията на Регламент EO 1907/2006 REACH, като за производствената си дейност използва и съхранява химични вещества и смеси, класифицирани в различна категория на опасност, съгласно Регламент 1272/2008 CLP. При извършената проверка не е констатирано наличие на вещества с предмет на разрешаване, включени в Приложение XIV на Регламент REACH, които не следва да се употребяват и на вещества с предмет на ограничаване от Приложение XVII на REACH, както и наличие на опасни химични вещества и смеси, включени в Регламент (ЕС) 2019/1021 относно устойчивите органични замърсители.
Съхранението на химичните вещества и смеси се извършва в обособени складови помещения, съгласно условията посочени в информационните листи за безопасност (ИЛБ) и изискванията на Наредбата за реда и начина на съхранение на  опасните химични вещества и смеси. 

    Заключение:

     При извършената проверка не са констатирани нарушения и несъответствия с екологичнто законодателство
От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците.
· Спазване изискванията на ЗЧАВ.

· Законосъобразно съхраняване и използване на ОХВ.

